ראשי » תביעות נגד משרד הביטחון
כל חייל שוטר ואיש ביטחון אשר נפגע או חלה במהלך שירותו יכול להגיש תביעות נגד משרד הביטחון על מנת לקבל קצבת נכות. התהליך דומה מאוד לתביעה עבור קבלת קצבת נכות ממוסד לביטוח לאומי אך אין ספק כי הקצבה של משרד הביטחון משתלמת הרבה יותר. מי זכאי וכיצד מתבצע התהליך?
אנשי כוחות הביטחון לרבות חיל בסדיר, בקבע , מילואים, שוטרים, שירות בתי הסוהר, שב"כ, מוסד, אשר נפצעו או חלו במחלה רשאי להגיש תביעה. כמו כן, גם אנשי כוחות הביטחון אשר גויסו עם מצב רפואי לקוי ומצבם הרפואי החמיר עקב השירות רשאים להגיש תביעה ולציין שמדובר בהחמרה של מצבם הרפואי עקב השירות.
אופן הגשת תביעות נגד משרד הביטחון והכרה בנכות
אופן ניהול ההליך בבקשה להכרה כנכה צה"ל הוא שונה מהליך הבקשה להכרה כנכה אזרחי. במסגרת ניהול ההליך מול קצין התגמולים, על התובע לפרט את הקשר הסיבתי שבין הנזק שנגרם לו לבין תנאי שירותו הצבאי ובכך להוכיח את שני התנאים המצטברים הדרושים ע"פ החוק, כי הפגימה נגרמה תוך ועקב השירות הצבאי. במקרה של חבלה, חשוב לצרף לבקשה המוגשת לקצין התגמולים דוח פציעה חתום כנדרש ותיעוד רפואי בהתאם. במקרים בהם אין בידי התובע דוח כאמור, יהיה עליו לצרף תצהיר המכיל את העובדות אודות הנסיבות אשר הובילו לחבלה. כמו כן, בקשה המוגשת בגין מחלה, תגובה באמצעות תצהיר המפרט את הנסיבות אשר גרמו להופעת המחלה. חשיבותו של התצהיר הינה מכרעת,שכן הגרסה העובדתית בבקשה להכרה מלווה את התובע לכל אורך התהליך מול קצין התגמולים ואף בהמשך מול ערכאות משפטיות.
הליך קבלת התגמולים בתביעות נגד משרד הביטחון
התובע צריך להוכיח את הקשר הסיבתי בין אופי שירותו לפגיעה/מחלה. על מנת לקבוע ולהוכיח את הקשר הסיבתי החייל התובע ישלח לבדיקה אצל רופא מומחה. במידה והרופא קובע קשר סיבתי – קצין התגמולים יהיה רשאי (אבל לא חייב) לקבל חוות דעתו של הרופא המומחה ואם ירצה הוא יבקש חוות דעת נוספת. בהמשך התובע נשלח לוועד רפואית וזאת כדי לקבוע את אחוזי הנכות שמגיעים לו.
תביעה למשרד הביטחון בגין החמרה
לאחר ההכרה כנכה צה"ל, במידה וחש הנכה שינוי לרעה במצבו או החמרת מצבו רפואי, הוא רשאי על פי החוק להגיש בקשה להחמרה במצב הרפואי או להגיש בקשה לנכות מוסבת אשר נגרמה עקב נכותו זאת ועוד בתנאי שחלפו 6 חודשים מיום הכרתו. לדוגמא, חייל שלקה בסוכרת והוכר כנכה צה"ל ונזקק לטיפול נפשי רשאי לבקש נכות נפשית נוספת עקב כך. לבקשה זו יש לצרף כמובן מסמכים רפואיים התומכים בבקשה להחמרה או הנכות המוסבת.
כל מי אשר גילה כי
תביעה למשרד הביטחון שלו נדחתה רשאי להגיש ערעור לבית המשפט שלום על החלטת קצין התגמולים ובמסגרת הערעור בבית המשפט יוכל התובע בדרך כלל באמצעות מומחה רפואי מטעמו ועדויות של אנשים מטעמו להוכיח שקצין התגמולים טעה ויש להכיר בו כנכה צה"ל בנוסף, על פי החוק מי שתביעתו נדחתה רשאי להגיש בקשה לעיון נוסף ולצרף ראיה חדשה בו הוא מבקש מקצין התגמולים לבחון מחדש את הראיה החדשה. בית המשפט העליון קבע כי גם חוות דעת רפואית תחשב כראיה חדשה.
איש כוחות הביטחון אשר הוכר כנכה צה"ל יזומן לוועדה רפואית אשר תקבע את שיעור נכותו. בפני הוועדה הרפואית יוכל הנכה להציג מסמכים רפואיים או חוות דעת רפואית אשר יפרטו בקשר למצבו הרפואי וגובה הנכות המגיעה לו. מומלץ להרחיב ולהסביר לוועדה הרפואית על מגבלה אשר משפיעה על תפקודו היומיומי.
על החלטת הוועדה הרפואית ניתן לערער לוועדה עליונה ולתקוף את החלטת הוועדה הרפואית אשר לטענתו קיפחה אותו. על החלטת הוועדה העליונה ניתן לערער בשאלה משפטית בלבד בפני בית המשפט המחוזי אשר יכול להתערב בהחלטת הוועדה ולהחזיר את התיק לוועדה רפואית עם הנחיות משפטיות על מנת שהוועדה תבדוק שוב את החלטתה ותשקול אותה מחדש.
לעיתים בית המשפט ממליץ להעביר את הטיפול לוועדה העליונה בהרכב אחר כאשר סבור שהוועדה כבר מקובעת בעמדתה.
הליך קבלת התגמולים, אחוזי הנכות וההטבות הכספיות
חייל אשר הוכר כנכה זכאי לטיפול רפואי ושיקום מקצועי והטבות כספיות והכל בהתאם לגובה הנכות אשר נקבעה לו. כך למשל מי שקבעה לו דרגת נכות של 10% עד 19% נכות זכאי למענק כספי הנע כיום מ-50,000 ₪ עד ל- 200,000 ₪ ולהנחה בארנונה ומי שקיבל מעל 20% זכאי גם לטיפול רפואי ותגמול חודשי לכל חייו בנוסף להטבות רבות הקבועות בחוק למשל מימון לימודים, הקמת עסק, בית הבראה, עזרה ברכישת דירה, רכב רפואי, והכל תלוי כמובן בגובה הנכות ובגין מה ניתנה הנכות
ייצוג עורך דין בתביעות נגד משרד הבטחון
נכותו של אדם היא סיפורו האישי על המאבק המתמשך בחייו. אדם צריך להתמודד בכל רגע נתון מול מכשולים רבים ללא הבנה קודמת. המפגש עם משרד הביטחון הוא מאתגר ולעיתים גורם לקושי רב בהבנה כיצד עליו לפעול ומה עליו לעשות ולכן, פניה לעו"ד משרד הביטחון יכולה להוות דרך בטוחה וקלה בכל התהליך הדרוש מתחילתו ועד סופו. תביעות נגד משרד הביטחון בגין חבלה או מחלה מוגשות לקצין התגמולים במשרד הביטחון, אשר קובע את זכאותו של התובע לתגמולים על פי חוק הנכים תגמולים ושיקום.
"תקדים: הניצחון המאוחר של לוחמת קרקל"- לוחמת קרקל שעקב לחץ פיזי ונפשי לקתה במחלה נוירולוגית נדירה והוכרה כנכה צה"ל.
"חרדי אשר התגייס ליחידה רגילה- ושם איבד את השפיות שלו"-בית המשפט השלום בירושלים קבע שצעיר חרדי אשר לקה בסכיזופרניהעקב שירותו הצבאי- כעת יוכר כנכה צה"ל.
"מת 28 שנה אחרי הפציעה- והוכר חלל צה"ל"-נכה צה"ל שנפצע ברגלו בשנת 1975 ,שלימים נקטעה, בשנת 2003 הלך לעולמו ואשתו פתחה במאבק נגד משרד הבטחון עד שהוכרה כאלמנת צה"ל.
"ביהמ"ש נגד משרד הבטחון: לנהוג באנושיות בלוחם גולני"- לאחר מאבק ממושך מול משרד הבטחון, הכריע ביהמ"ש לטובתו של לוחם גולני שסבל מתגובות אלרגיות ומפוסט טראומה אחרי "עופרת יצוקה".
"הוכרה כנכת צה"ל לאחר שחלתה בסוכרת בשל משמעת צבאית"- אחרי שנים שבהם משרד הבטחון נהג לדחות תביעות הקשורות בין סטרס למחלת הסוכרת , הוחלט לאחרונה להכיר בצעירה כנכת צה"ל"
בכדי לזכות בתגמולים יש להוכיח שהפגיעה או המחלה פרצה כתוצאה ישירה עקב או במהלך שירותו הצבאי של התובע. הכרה בתביעת החייל התובע תעמיד אותו לפני הוועדה הרפואית אשר היא זו שתקבע את דרגת ואחוזי נכותו. סכום התגמול והפיצויים להם יהיה זכאי נגזר באופן ישיר מאחוזי נכות אשר אותם קובעת הוועדה הרפואית. במידת צורך יהיה ניתן לערער על החלטת הוועדה הרפואית וגם על החלטות של קצין התגמולים. רצוי להיעזר בשירותיו של עורך דין משרד הביטחון אשר מומחה ומנוסה היטב בתחום על מנת לדאוג למימוש זכויות מקסימאלי!
נפגעת או חלית במהלך שירותך הצבאי?
פנו אל משרדו של עו"ד אלי סבן עוד היום!